En penthouselejlighed i toppen af Horisonten i Nørresundby har sat to rekorder. Lejligheden på ikke mindre end 237 kvadratmeter med tilhørende tagterrasse på 305 kvadratmeter i 66 meters højde og med udsigt over hele Nordjylland er blevet solgt for ikke mindre en 14,7 millioner kroner. Det giver en kvadratmeterpris på hele 62.025 kroner, og dermed er det kommunens højeste kvadratmeterpris. Og samtidigt er der ikke andre lejligheder i så stor en højde. - Handlen her er ét af flere beviser på, at Aalborg stadig er i en positiv og fremadgående udvikling, udtaler Peter Sørensen fra Nybolig Palle Ørtoft, som står for salget af Horisonten. Med i prisen følger en unik tagterrasse på hele 305 kvadratmeter med tilhørende orangeri, hvorfra man kan nyde den fantastiske udsigt 360 grader rundt over fjorden, hele byen og landsdelen.

Referat:
En lejlighed i 66 meters højde sætter skyhøj prisrekord.